Diari Oficial de la Generalitat Valenciana


Sumari del DOGV 4191, del 15-02-2002 (2002/1370)

ACORD de 8 de febrer de 2002, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Albalat de la Ribera.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/1370


Data del document
:   08-02-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Albalat de la Ribera
    * expropiació
    * administració local

ACORD de 8 de febrer de 2002, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Albalat de la Ribera. [2002/X1370]
  
El Govern Valencià, en la reunió del dia 8 de febrer de 2002, adoptà l'acord següent:
  
L'Ajuntament d'Albalat de la Ribera, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de edifici per a ús dotacional.
  
Aquesta declaració d'ocupació urgent es justifica per les raons següents:
  
Les obres de edifici per a ús dotacional han de realitzar-se amb celeritat, atés que l'expropiació que ens ocupa està inclosa en els Plans Provincials d'Obres i Serveis i la seua execució és necessària per a complir els terminis del Pla, així com per a iniciar amb promptitud la prestació del servei previst en el projecte, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, no havent presentat al·legacions. Hi consta l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Albalat de la Ribera, per a l'execució del projecte de edifici per a ús dotacional.
  
Relació de béns afectats
  
Núm. d'ordre: 1
  
Identificació cadastral: 5727001YJ2224552N0010M
  
Situació: Gran Via del País Valencià
  
Propietari registral: senyor José Martí Ferrandis
  
Propietària cadastral: senyor Mª Teresa Blat Pallarés
  
Domicili: carrer Cavallers, 2. Albalat de la Ribera
  
Classificació del sòl: urbà
  
Superfície de la parcel·la: 747,30 m²
  
Superfície a expropiar: 747,30 m²
  
Límits: nord, carrer Séquia; sud, gran via del País Valencià; est, carrer del Delme; oest, edifici carrer Gran Via núm. 4, propietat del senyor José Perales Chuan.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant la corporació local expropiadora les al·legacions pertinents, als efectes d'esmenar possibles errades que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar-hi els següents recursos:
  
a) Recurs potestatiu de reposició davant el Govern Valencià, en el termini d'un mes, comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se, en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 8 de febrer de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO